

Testens Allé 236, 4000 Roskilde

Ppeter@test.dk 1234-1234

01.01.2020

**Your Company A/S**

**Att. Martin Graversen**

**Ansøgning til stillingen som servicevagt 10-15 timer ugentligt**

Det er mig, I skal ansætte, for jeg har præcis de kompetencer, som jeres servicevagt skal have. Jeg har kursus i Grundlæggende Vagt og har bestået Vagtprøven. Det vil passe perfekt til min døgnrytme at arbejde mellem kl. 18.00 og 22.00.

Jeg har fast job som chauffør med udbringning af varer mandag til fredag mellem 09.00 og 15.00. Dette job har givet mig god kontakt til butiksansatte og lager­medarbejdere, og de har ved forskellige lejligheder fortalt om de mange uregelmæssigheder i form af butikstyveri, dårlig opførsel og lignende, der finder sted i deres forretninger.

Med mit overblik og overskud tror jeg, at jeg vil være en serviceminded, hjælpsom og vagtsom servicevagt, der kan forebygge, at episoder opstår, og som kan skabe en tryg atmosfære i butikken.

På min nuværende arbejdsplads har jeg været konfliktløser i forbindelse med uoverens­stemmelser mellem 2 kolleger, der har stået på over længere tid. Jeg er fordomsfri, dømmer ikke personer på deres udseende, men er god til at afkode kropssprog. Min kontaktform er åben og positiv. Jeg taler flydende dansk, engelsk og tyrkisk. Uanset, om jeg arbejder alene eller sammen med kolleger, træffer jeg logiske beslutninger.

I jobbet som servicevagt kan jeg benytte mine forskellige kompetencer til glæde for kunder og skabe goodwill for Your Company A/S. Jeg ser frem til et møde, hvor vi kan lære hinanden bedre at kende.

Venlig hilsen

Peter Test